《怀范光伯再用韵》
宋代·裘万顷

梅边流水碧洄洄，都把相思付折梅。
十载不禁双泪落，一尊期慰九肠回。
惊残蝶梦鹊空喜，望断马蹄人不来。
咫尺云山尚如此，天涯那解得追陪。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。